text: Kolding forklarer sin økonomi
  01 juli 2011 kl. 11.28
  Kommunal økonomi er kompliceret. Derfor forklarer Kolding sig nu på ny hjemmeside.
  Vil du se, hvordan Koldings økonomi hænger sammen?
  Så kan du gå ind på en ny hjemmeside med navnet kolding.dk.
  Men kommunal økonomi er kompliceret.
  Derfor er der på hjemmesiden kolding.dk oprettet en økonomiskole, hvor man blandt andet kan læse, hvor kommunens penge kommer fra, hvad de bruges til og hvordan kommunen holder styr på de mange milliarder, der går ind og ud. 
  Der er også et kapitel om kommunernes økonomiske selvstyre.
  - De seneste år er statens styring af kommunernes økonomi blevet stadig strammere, blandt andet på grund af finanskrisen. Det vil vi gerne forklare borgere og medarbejdere, fortæller kommunaldirektør Rikke Vestergaard.
  Kolding Kommune har et årligt budget på omkring fem milliarder kroner.
  